ΕΥΡΙΠΙΔΗ ΕΛΕΝΗ

Πρόλογος, 2η σκηνή, στίχοι 83-191

**Στόχοι**: οι μαθητές:

* να κατανοήσουν το περιεχόμενο της ενότητας
* να διακρίνουν τις συμπληρωματικές σκηνογραφικές και σκηνοθετικές πληροφορίες της ενότητας
* να χαρακτηρίσουν το ήθος του Τεύκρου, απέναντι στην Ελένη, ως εκπροσώπου όλων των Ελλήνων
* να αισθανθούν τον αντίκτυπο των πληροφοριών του Τεύκρου στην ψυχή της Ελένης καθώς και την κλιμάκωση της τραγικότητας της ηρωίδας
* να κατανοήσουν τον δραματικό ρόλο της σκηνής
* να κατανοήσουν τα στοιχεία εκείνα που προβάλλουν την ιδέα του ειδώλου και προκαλούν τραγική ειρωνεία
* να συσχετίσουν την επινόηση από τον ποιητή του ρόλου του Τεύκρου με τη σύγχρονη ιστορική πραγματικότητα της Αθήνας.

### Επεξεργασία του κειμένου:

[σ. 17 του σχολικού εγχειριδίου: ΑΣ ΓΙΝΟΥΜΕ ΘΕΑΤΕΣ]

**1. Ανάγνωση της ενότητας.**

**2. Να αποδώσετε περιληπτικά το περιεχόμενο της ενότητας** (με τη βοήθεια των πλαγιότιτλων και με τις απαραίτητες λεπτομέρειες).

**3. Ποιες συμπληρωματικές σκηνοθετικές και σκηνογραφικές πληροφορίες δίνει το κείμενο στους στίχους 83-104;** (σσ. 19 και 21 σχολ. εγχ.: ΑΣ ΓΙΝΟΥΜΕ ΘΕΑΤΕΣ – 83:είσοδος του Τεύκρου στη σκηνή-από τη δεξιά πάροδο, γιατί έρχεται από το λιμάνι – περιεργάζεται το κάστρο/83-86:στοές και θριγκοί, πλούσιο, πολυτελές – 87-90,99:βλέπει την Ελένη στον τάφο του Πρωτέα, εκφράζοντας αποστροφή – 94-95:πιάνει το τόξο του, για να χτυπήσει την Ελένη)

**4. Ποια συναισθήματα εκφράζει ο Τεύκρος για την Ελένη, με ποιες λέξεις και** **ποιους τρόπους;** (σ. 19 σχολ. εγχ.: ΑΣ ΕΜΒΑΘΥΝΟΥΜΕ – έκπληξη, απέχθεια, μίσος, οργή, επιθυμία εκδίκησης / *πολυμίσητη θωριά, κακούργα γυναίκα, την έχθρα των θεών, μίσος, βαθιά μισεί* / κατάρα, έμμεση απειλή, ειρωνεία – έντονη τραγική ειρωνεία / παιχνίδι ανάμεσα στο «φαίνεσθαι» και το «είναι», την εντύπωση και τη βεβαιότητα - ομολογία των συναισθημάτων όλων των Ελλήνων)

**5. Ποια σημασία έχουν για την Ελένη και το έργο τα συναισθήματα του** **Τεύκρου;** (ο Τεύκρος εκπροσωπεί όλους τους Έλληνες, που υπέφεραν από την Ελένη, οπότε η γενίκευση αυτή και το γεγονός ότι επιβεβαιώνει τα προηγούμενα σχετικά λόγια της Ελένης στην 1η σκηνή καθιστούν τραγικότερη τη θέση της ηρωίδας)

**6.** [Ορισμός του όρου στιχομυθία με αφορμή τους στίχους 105 κ.ε.]

**7. Πώς και γιατί πέθανε ο αδελφός του Τεύκρου Αίαντας;** (116-126: αναφορά στον *Αίαντα* του Σοφοκλή)

**8. Τι αντίκτυπο έχουν στην ψυχολογία της Ελένης οι πληροφορίες του Τεύκρου: α. για τους Έλληνες και τον Τρωικό πόλεμο, β. για τον Μενέλαο, γ. για την πατρική της οικογένεια;** (σ.17 σχολ. εγχ.: ΑΣ ΕΜΒΑΘΥΝΟΥΜΕ – α. οι πληροφορίες για τον πόλεμο και τους Έλληνες κορυφώνουν σταδιακά την απελπισία της ηρωίδας -η στιχομυθία εγείρει τον έλεον και τον φόβον των θεατών – β. η πληροφορία για την Ελένη και την τύχη της μετά τον πόλεμο επαναλαμβάνει την αντίθεση ανάμεσα στην αλήθεια και την πλάνη, την εντύπωση και τη βεβαιότητα-142:έντονη τραγική ειρωνεία – η πληροφορία για τον Μενέλαο ότι τον θεωρούν νεκρό κάνει την Ελένη να χάνεται μέσα σε μια απατηλή βεβαιότητα, νιώθει απελπισία βλέποντας ότι οι ελπίδες για τον άντρα της εξανεμίζονται – γ. οι πληροφορίες για τον τρόπο και την αιτία του θανάτου της Λήδας και των Διοσκούρων/ επινοήσεις του Ευριπίδη για να πετύχει τους δραματικούς του στόχους, κλείνουν κάθε παράθυρο ελπίδας για αποκατάσταση της τιμής της – συναισθηματική εξέλιξη: ένταση→ αγωνία→ απελπισία→ απόγνωση – τραγικότητα της ηρωίδας-κλιμακώνεται ο έλεος και ο φόβος των θεατών)

**9. Ποια είναι η πιο σημαντική πληροφορία και γιατί;** (ο «θάνατος» του Μενελάου, γιατί ανατρέπει τη μόνη ελπίδα που κρατούσε στη ζωή την Ελένη, ότι θα ξαναβρεί τον άντρα της και θα γυρίσουν στη Σπάρτη, σύμφωνα με τα λόγια του Ερμή)

**10. Ποιο είναι το πρόβλημα του Τεύκρου;** (169-177: ο Τεύκρος, σύμφωνα με τους κανόνες τής τραγωδίας, δικαιολογεί την άφιξή του στην Αίγυπτο → να βρει τη μάντισσα Θεονόη: μεγάλη η φήμη της: καθιστά το κίνητρο του Τεύκρου πειστικότερο και προετοιμάζει τον ρόλο της Θεονόης για τη συνέχεια του δράματος – σχέση με τη σύγχρονη ιστορική πραγματικότητα της Αθήνας: βλέπε ΠΑΡΑΛΛΗΛΟ ΚΕΙΜΕΝΟ 4)

**11. Βοηθάει η Ελένη τον Τεύκρο στο πρόβλημά του;** (όχι-τον προτρέπει να φύγει-βλέπε σχόλιο σχολ. εγχ. για στ. 184-5)

**12. Ποια είναι τα τελευταία λόγια του Τεύκρου;** (186-191: ευχή και κατάρα στο ίδιο πρόσωπο-αντίθεση «φαίνεσθαι» και «είναι»-τραγική ειρωνεία / αποχωρεί ο Τεύκρος-από τη δεξιά πάροδο-για το λιμάνι – σ. 21 σχολ. εγχ.: ΑΣ ΓΙΝΟΥΜΕ ΘΕΑΤΕΣ)

**13. Ποιος είναι ο δραματικός ρόλος της 2ης σκηνής του προλόγου;** (σ. 21 σχολ. εγχ.: ΑΣ ΕΜΒΑΘΥΝΟΥΜΕ – επινόηση του ποιητή / α. βεβαιώνει όσα είπε η Ελένη στον μονόλογό της και υπογραμμίζει την τραγικότητα της ηρωίδας, β. προωθεί την εξέλιξη του μύθου με την πληροφορία για τον «θάνατο» του Μενελάου, που κορυφώνει την απελπισία της ηρωίδας και κλιμακώνει τον έλεον και τον φόβον των θεατών, για να επιτευχθεί αργότερα η «κάθαρσις»)

**14. Ποιο είναι το ήθος των πρωταγωνιστών της ενότητας;** (Τεύκρος: κλασικός ομηρικός ήρωας, γενναίος, ευγενής, παρορμητικός, ειλικρινής, ευσεβής – Ελένη: παραμένει η τραγική ηρωίδα, ευγενική, πιστή, που άδικα την κατηγορούν, νοιάζεται για τον Τεύκρο / θλίψη, απελπισία, απόγνωση)

**15. Ποιες ιδέες (διάνοια) εκφράζονται από τους ήρωες στην ενότητα;** (η πλάνη των Ελλήνων σχετικά με την Ελένη – 112: η σημασία της ποινής της εξορίας – 128: ο αδελφός να υπερασπίζεται τον αδελφό, όταν αδικείται)

[σσ. 17 και 21 σχολ. εγχ.: ΑΣ ΕΜΒΑΘΥΝΟΥΜΕ]

### Εργασίες:

1) Ερώτηση 4 του σχολ. εγχειρ., σ.22 (για τη δεύτερη σκηνή του προλόγου)

2) Ποια πληροφορία από αυτές που δίνει ο Τεύκρος στην Ελένη είναι η πιο σημαντική και γιατί;

3) Πώς κλιμακώνονται τα συναισθήματα της Ελένης στην ενότητα;

4) Σε ποιους στίχους της ενότητας υπάρχει τραγική ειρωνεία;

5) Ποιος είναι ο δραματικός (θεατρικός) ρόλος της σκηνής με τον Τεύκρο;

6) Κάποια/ες από τις ερωτήσεις τής επεξεργασίας, που δεν απαντήθηκαν κατά την παράδοση του μαθήματος.\_